Document ID: /roh_data/filtered/fineweb-2-filterrobots_roh.jsonl.gz/72976

Sindicats smanatschan cun chaumas
- Mardi, 29.9.2015, 11:12
En la branscha da construcziun smanatschan ils sindicats Unia e Syna cun chaumas. En la dispita pervi dal contract da lavur collectiv rinfatschan els a l'uniun d'impressaris svizra violaziun dal contract.
Ils impressaris renvieschian da contractar ed attatgian la renta cun 60, uschia ils sindicats. En il contract collectiv da lavur naziunal vertent saja l'uniun d'impressaris s'obligada da contractar davart la paja fin la fin settember. Sch'ella renvieschia ussa quai, violeschia ella il contract. Ils sindicats na stoppian uschia er betg pli sa tegnair vi da l'obligaziun da pasch.
RR novitads 11:00